ડર્મેટોલોજિસ્ટ ડો. રશ્મિ શેટ્ટી જણાવે છે કે આપણા ચહેરાના અલગ અલગ ભાગોમાં તૈલ ગ્રંથી અને પસીનાના વિતરણનું પ્રમાણ અલગ અલગ હોય છે. દરેક વ્યક્તિએ આ પ્રમાણ જુદું જુદું હોય છે અને ઉંમર, ઋતુ, હવામાન વગેરે અનુસાર તે બદલાતું રહે છે. કેટલાક લોકોની ત્વચા મિશ્ર પ્રકારની હોય છે, જેમ કે ટી-ઝોન (કપાળ, નાક, દાઢી) ઓઈલી અને ગાલ શુષ્ક. હવે જો આ લોકો તૈલી ભાગને નોર્મલ કરવા મુલતાની માટીમાંથી બનતા ડ્રાય માસ્કનો પ્રયોગ કરશે તો ચહેરાનો શુષ્ક ભાગ, જેમ કે ગાલ, વધુ શુષ્ક અને રફ થઈ જશે. એટલે ચહેરાનો જે ભાગ ઓઈલી છે ત્યાં ડ્રાય માસ્ક અને જે ભાગ શુષ્ક છે ત્યાં મોઈશ્ચરાઈઝીંગ માસ્ક લગાવવો સલાહભર્યું છે. આમ ચહેરાના અલગ અલગ ભાગ પર, જરૂરિયાત મુજબ, અલગ અલગ માસ્ક લગાવવો જોઈએ.